**Metodika prideľovania DOI na Žilinskej univerzite v Žiline**

**Čo je DOI?**

**DOI – Digital object identifier**

je komerčný centralizovaný systém na identifikáciu [autorsky chránených](https://sk.wikipedia.org/wiki/Autorsk%C3%A9_pr%C3%A1vo) diel prístupných v digitalizovanej podobe, ako sú napríklad články z vedeckých zborníkov.

V roku [1966](https://sk.wikipedia.org/wiki/1966) ho založila Asociácia amerických nakladateľov s cieľom zabezpečiť ochranu autorských práv (intelektuálneho vlastníctva), od roku [1998](https://sk.wikipedia.org/wiki/1998) ho ďalej rozvíja nezisková organizácia International DOI Foundation (skr. IDF). Stará sa o bežné prevádzkové funkcie DOI, chráni všetky práva duševného vlastníctva vzťahujúce sa k systému DOI a podporuje rozvoj samotného systému.

Je to niečo ako ISBN tlačeného dokumentu. Predstavuje jedinečné (unikátne) číslo, ktorým je dokument identifikovaný v digitálnom prostredí internetovej siete. V prípade presunu digitálneho dokumentu na novú webovú lokáciu zostáva DOI stále rovnaké.

**Výhody DOI**

Systém DOI bol navrhnutý, aby jednoznačne a trvale identifikoval objekt, na ktorý je priradený. Združuje metadáta s objektmi, čo mu umožňuje poskytnúť používateľom príslušné informácie o objektoch a ich vzťahoch. Povinnou súčasťou DOI sú [metadáta](https://sk.wikipedia.org/wiki/Metad%C3%A1ta), čo je podstatná výhoda, pretože samotné dielo nemusí byť používateľom dostupné.

**Poplatky**

## Každá inštitúcia platí ročný členský poplatok, ktorý sa vypočíta na základe jej ročného obratu.

* Ročný poplatok
* Poplatok za každé pridelené DOI aktuálnym objektom    1,- USD
* Poplatok za každé pridelené DOI starším objektom          0,15 USD

Aktuálny cenník nájdete na:  <https://www.crossref.org/fees/>

**Čo je CrossRef?**

CrossRef je nezisková agentúra International DOI Foundation, ktorá združuje cca 7000 členov zo 112 krajín. Jej úlohou je registrácia inštitúcií požadujúcich DOI a pridelenie tohto čísla.

**Práva a povinnosti člena**

Získaním DOI sa inštitúcia zaväzuje:   
1. prideliť DOI svojim článkom

2. pridelené DOI uvádzať v tlačenej aj elektronickej verzii článku (na titulnom liste, prípadne v hlavičke/päte každej stránky)

3. vložiť metadáta článku v požadovanom formáte do databázy CrossRef

4. pre každú položku v zozname bibliografických odkazov (referencií) vyhľadať v databáze CrossRef, či existuje jej číslo DOI; pokiaľ áno, je potrebné toto číslo dopísať k bibliografickému odkazu;

5. riešiť prípadné kolízie a duplicity pridelených DOI

6. priebežne aktualizovať metadáta článkov v databáze CrossRef, najmä URL článkov (ak nastane zmena umiestnenia).

Nedodržanie podmienok môže pre univerzitu znamenať sankcie zo strany CrossRef.   
Úplné znenie podmienok: [http://www.crossref.org/02publishers/59pub\_rules.html](http://www.crossref.org/02publishers/59pub_rules.html.)

**Kto je koordinátor?**

Na UNIZA plní úlohu koordinátora Univerzitná knižnica Žilinskej univerzity v Žiline (UK ŽU).

**Kto je administrátor?**

Fakulta, katedra, pracovisko určí povereného pracovníka, ktorý bude ako administrátor vytvárať response pages a zároveň umiestňovať obsah online publikácií na webové sídlo.

**Kto je žiadateľ?**

Žiadateľom o pridelenie DOI môže byť editor/zostavovateľ časopisu, zborníka, poverený zamestnanec TU, autor...

**Metodika prideľovania DOI na UNIZA**

Pridelený nám bol **prefix 10.26552/**

**Ako DOI vyzerá?**

**Forma zápisu DOI**

Zápis na identifikáciu dokumentu: <https://doi.org/xxxx> **DOI NUMBER: 10.26552/**

**napr. pre časopis Ekonomicko-manažérske spektrum je to 10.26552/ems.2018.1.1-15 (prefix/skratka casopisu.rokvydania.cislo.strany )**

Skladá sa z dvoch častí:   
1. predpona- prefix (**xxxx**) – toto číslo identifikuje inštitúciu, ktorej patrí digitálny objekt (napr. vydavateľ, vysoká škola). Predponu prideľuje tzv. registračná agentúra (v prostredí akademických inštitúcií je to napr. CrossRef (<https://www.crossref.org/>).

2. prípona - sufix– ľubovoľný reťazec znakov, ktorý identifikuje digitálny objekt v rámci vlastnej inštitúcie. Tento reťazec prideľuje samotná inštitúcia podľa vlastných pravidiel. Tá musí dohliadať na to, aby nedochádzalo k duplicitným DOI a tiež aby jeden digitálny objekt nemal dve DOI.

Pozn. prvý zadávateľ UNIZA si zvolil stálu formu syntaxe pri určovaní sufixu, ktorý sa skladá z **xxxxxxx** zdrojového dokumentu, roku vydania, čísla a strany na ktorej je príspevok zverejnený.

**Ako DOI funguje?**

Vlastník digitálneho objektu (vysoká škola) pridelí digitálnemu objektu DOI a vloží do databázy registračnej agentúry CrossRef metadáta o digitálnom objekte vrátane URL adresy odkazujúcej na aktuálne umiestnenie digitálneho objektu na webe. Vlastník objektu je povinný dohliadať na aktuálnosť URL adresy.

Registračná agentúra zabezpečuje tzv. „smerovanie DOI identifikátorov“, čo sa zobrazí používateľovi. Tomu sa po doručení DOI identifikátora vráti webová stránka (response page), ktorá obsahuje plný text digitálneho objektu resp. jeho bibliografickú citáciu (v prípade, že plný text nie je voľne dostupný) a informáciu o spôsobe získania plného textu. Väčšina členov združenia CrossRef zobrazuje stránku s abstraktom a umožňuje automaticky získať prístup k plnému textu.

DOI je priraďované počas prebiehajúceho publikačného procesu a pri zverejnení plného textu musia byť jednotlivé identifikátory priradené k príspevkom. UNIZA si registruje pridelené DOI do vlastného registra a kontroluje správnosť, aktuálnosť prepojenia pre prípad konfliktu (nesúladu) v systéme CrossRef. Systém pre celú univerzitu administruje UK ZU.

V prípade publikácií, kde vystupuje UNIZA ako spoluvydavateľ je možné DOI prideliť tým publikáciám, pre ktoré sa vytvára response page na pôde univerzity. Je však potrebné primárne zodpovedať za vznik obsahu, jeho úpravy a prístup k úplnému textu dokumentu.

**Čomu sa DOI prideľuje?**

DOI sa prideľuje objektom dostupným online v digitálnej forme, ktoré majú svoje vlastné unikátne URL adresy v internete. Napr. články z časopisov, zborníky, knihy a pod.

**Postup pre žiadateľov na získanie DOI**

**Kroky, potrebné na pridelenie DOI identifikátorov:**

1. Oboznámenie sa s podmienkami agentúry CrossRef . Úplné znenie podmienok: <https://www.crossref.org/display-guidelines/>.
2. Určenie počtu príspevkov, ktoré plánujete vydať
3. Vyplnenie formulára - Žiadosť o pridelenie DOI.
4. Zaslanie formulára s úplným textom publikácie do UNIZA elektronickou formou na e-mailové adresy:

**xxxxxxxxx**

1. Po splnení všetkých podmienok pridelenia DOI, bude DOI pridelené v UK ZU a zaslané žiadateľovi do e-mailu.
2. Žiadateľ zabezpečí vloženie DOI do samotného dokumentu (titulný list, resp. hlavička alebo päta).
3. Žiadateľ zabezpečí prostredníctvom fakultných administrátorov vytvorenie štruktúry webovej stránky (tzv. response page). Ku každému príspevku/dokumentu musí byť metadátový záznam s odkazom na úplný text.  
     
   **Webová stránka (response page) musí obsahovať:   
   a) Názov článku/publikácie  
   b) mená všetkých autorov  
   c) abstrakt  
   d) kľúčové slová  
   e) pridelené DOI – pevný odkaz (bude pridelené v UK ŽU je potrebné dodatočne doplniť)  
   f) webový (internetový) odkaz na úplný text dokumentu**  
   Response page môže obsahovať nasledujúce voliteľné údaje:Vydavateľ, ISBN/ISSN, typ dokumentu, rok vydania, strany
4. **Po nastavení response page a publikovaní dokumentu pošle žiadateľ v čo najkratšom čase informáciu a linku na response page do UK ŽU.**

**Kroky, ktoré zabezpečí UK ŽU:**

1. Na základe prijatej žiadosti o DOI posúdi pridelenie DOI k publikácii. Po splnení všetkých podmienok pridelí DOI a zašle žiadateľovi e-mailom na doplnenie do dokumentu a na response page.
2. Po doplnení potrebných údajov a obdržaní doplneného dokumentu, importuje základné metadáta v čo najkratšom čase od publikovania úplných textov do databázy Crossref.
3. Zabezpečuje aktualizáciu odkazov URL - DOI.
4. Vytvára a prevádzkuje internú databázu odkazov, vrátane webovej stránky DOI.

**Kroky, ktoré zabezpečí administrátor:**

1. Vytvorí respose page(s) na celok, resp. jednotlivé články publikácie.
2. Doplní pridelené DOI na respose page(s).

**Uvedený postup platí pre časopisy, zborníky a iné vydávané Žilinskou univerzitou v Žiline. Prideľovanie DOI pre časopisy, zborníky a iné, ktoré vydávajú naši pedagogickí, vedeckí a ostatní zamestnanci v spolupráci s inými organizáciami a chcú požiadať o rovnaký mechanizmus spolupráce Univerzitnú knižnicu ŽU, budú spoplatnené. Paušálny poplatok za spracovanie je 50 EUR ročne.**